**POŽIADAVKY NA PRIJÍMACIE SKÚŠKY DO 1. ROČNÍKA**

**ŠTUDIJNÝ ODBOR – 8229 Q 30 hudba - HRA NA ZOBCOVEJ FLAUTE**

# *Teoretické skúšky:*

# Pozostávajú z dvoch častí: prvá časť je test z hudobnej teórie a dejín hudby a druhá časť je zo sluchovej analýzy. Obidva testy sú v písomnej forme.

**Hudobná teória a dejiny hudby** (rozsah učiva na ZUŠ)

* ovládať notopis v husľovom a basovom kľúči,
* čítanie a zápis nôt v rôznych oktávach,
* ovládanie durových a molových stupníc, súbežné tóniny, harmonická a melodická mol,
* základné a odvodené intervaly,
* tvorba durových, molových kvintakordov a ich obratov, dominantný septakord a obraty,
* prednesové označenia, tempo, dynamika,
* orientácia v najzákladnejších hudobných štýloch (barok, klasicizmus, romantizmus, impresionizmus, 20. storočie),
* základná znalosť nástrojov orchestra.

**Sluchová analýza** (intonácia a rytmus)

* rozlišovacie hudobné schopnosti (rozlišovanie stupníc dur a mol, pôvodnej, harmonickej a melodickej, rozlišovanie harmonických intervalov),
* rozlišovanie durových a molových akordov,
* rozlišovanie základných rytmických útvarov,
* hudobná pamäť (porovnávanie počutých melodických a rytmických úryvkov),
* hudobné myslenie (uvádzanie tónov do vzťahov- napr. zistenie, kedy sa vráti niektorý tón, koľkokrát sa vyskytuje najvyšší alebo najnižší tón v melódii a pod.).

***Praktické skúšky:***

* **stupnice:** 1 durová a molová paralelná stupnica v celom rozsahu nástroja,
* **akordy:** kvintakord, dominantný septakord, zmenšený septakord,
* **povinné etudy:** Miroslav Pešek: Vybrané etudy III. Zošit, č.1 a č.5,
* **1 etuda podľa vlastného výberu,**
* **1 prednesová skladba podľa vlastného výberu z obdobia baroka.**